Artemis II

Artemis II (v minulosti označovaný ako Exploration Mission-2, EM-2) je plánovaný druhý let rakety Space Launch System (SLS) a zároveň prvý pilotovaný let lode Orion v rámci programu Artemis, ktorý realizuje NASA. Štart je plánovaný najskôr na máj 2024. V rámci misie vykoná posádka lode Orion testovací oblet Mesiaca. Pôjde tak o prvú pilotovanú misiu od letu Apollo 17 v roku 1972, ktorá bude mieriť ďalej ako na nízku obežnú dráhu Zeme.

Ciele 
Cieľom misie je vykonať oblet Mesiaca po tzv. dráhe voľného návratu. Kozmická loď teda nevstúpi na obežnú dráhu okolo Mesiaca. Astronauti počas letu vykonajú kontrolu a testovanie systémov lode Orion.

Posádka 
Posádku misie Artemis II budú tvoriť štyria astronauti. Na základe dohody medzi NASA a Kanadskou kozmickou agentúrou tvoria posádku traja astronauti zo Spojených štátov a jeden z Kanady, pričom ich mená boli zverejnené 3. apríla 2023.

  Reid Wiseman (2), NASA – veliteľ
  Victor Glover (2), NASA – pilot
  Christina Kochová (2), NASA – letová špecialistka
  Jeremy Hansen (1), CSA – letový špecialista

V zátvorkách je uvedený doterajší počet letov do vesmíru vrátane tejto misie.

Referencie

Iné projekty

Externé odkazy 
 Oficiálna stránka 
 Cesta k Artemis II : ohlédnutí za 1. čtvrtletím a výhled na 2. čtvrtletí 2023 – prehľad na webe Kosmonautix.cz 
 Články, týkajúce sa Artemis II na webe Kosmonautix.cz

Zdroj 

Program Artemis
Orion (kozmická loď)
Pilotované kozmické lety k Mesiacu